Există persoane care se pot vaccina fără programare. Șeful campaniei de imunizare explică despre cine este vorba.
Persoanele care sunt internate în centre medico- sociale și rezidențiale sunt vaccinate fără programare. Tot în această categorie sunt incluse persoanele care sunt în acest moment în curs de hemodializă intermitentă. Excepționate de la programare sunt și persoanele nedeplasabile de la domiciliu, aparținătorii sau îngrijitorii acestora.
Coordonatorul campaniei naţionale de vaccinare, Valeriu Gheorghiţă, explică cine se vaccinează fără programare.De exemplu, a spus coordonatorul campaniei naţionale de vaccinare, persoanele care sunt internate în centre medico- sociale și rezidențiale sunt vaccinate fără să fie programate prin platforma informatică."Programarea la vaccinare a acestor persoane se efectuează de către Comitetul Județean pentru conducerea și coordonarea intervenției care asigură coordonarea activităților de vaccinare din fiecare județ, împreună cu Direcția de Sănătate Publică și din acest motiv nu era relevant ca aceste persoane să se regăsească în platformă de programare, având în vedere că nu se deplasează la un centru de vaccinare", a spus Valeriu Gheorghiţă.Tot în această categorie sunt incluse persoanele care sunt în acest moment în curs de hemodializă intermitentă. Aceste persoane se pot adresa centrelor de vaccinare din centrele de dializă, unde după dializă primesc cu prioritate vaccinul, fără programare în platformă.Tot la excepții intră persoanele nedeplasabile de la domiciliu, aparținătorii sau îngrijitorii acestora.